Знаме на Рио Негро

Знамето на покраината Рио Негро — официјален симбол на покраината Рио Негро во Аргентина. Се состои од сини, бели и зелени хоризонтални ленти и црн кантон што содржи тринаесет ѕвезди што ги симболизираат департманите на покраината. Горната сина лента ја претставува правдата и изобилството на водни ресурси, а црниот кантон се однесува на реката Рио Негро, од каде што доаѓа името на покраината, што значи „Црна река“. Белата лента го симболизира единството на покраината, која во втората половина на 20 век доживеала конфликт меѓу заедниците во горниот и долниот тек на Рио Негро. Зелената лента ја претставува надежта и плодноста на земјата.

 Историја 
Историјата на знамето започнало во 2008 година кога Рио Негро била една од трите провинции во земјата без официјално знаме. Дизајнот бил избран преку јавен натпревар, за кој одлучувал комисија. 164 пријави биле поднесени на натпреварот и анонимизирани пред да бидат презентирани пред комисијата. Конкурсот го победил жителот на Ален, Даниел Куомо, а исто така се покажало дека делото на неговата сопруга било меѓу десетте финалисти. Победничкиот дизајн бил официјално усвоен од Законодавното собрание на Рио Негро на 4 јуни 2009 година. Откако биле објавени резултатите, вниманието било насочено кон употребата на сино-бело-зелена тробојка од две претходно постоечки знамиња. Победничкиот дизајн предизвикал контроверзии како можен плагијат, а симболиката како непатриотска.

Била забележана и евидентирана сличност помеѓу избраното знаме и знамето дизајнирано околу 1861 година од Орели Антоан де Туненс за Кралството Арауканија и Патагонија. Де Туненс бил француски адвокат кој кон крајот на 1860 година пристигнал во Арауканија, во тоа време сè уште контролирано од домородното население Мапуче, и со поддршка на некои лонкоси бил прогласен за уставен монарх. Иако активностите на де Туненс биле ограничени на областа што сега е Чиле, кралството тврдело дека цела Патагонија била сè уште под контрола на домородното население, што било спротивно со тврдењата на Аргентина. Кралството не можело да се спротивстави на армијата на Чиле и паднало следната година. Самиот Де Туненс бил депортиран во Франција, а знамето било заборавено во Америка, но група француски граѓани инспирирани од неговата приказна го основале „Судот во егзил“, кој сè уште функционира како микродржава и сè уште го користи знамето.

 Поврзано 

 Список на знамиња на Аргентина

 Наводи 

 Литература 

Категорија:Знамиња на покраини